ट्रेड वॉर का सीधा असर कमोडिटी बाजार पर पड़ा है और आज भी लंदन मेटल एक्सचेंज पर मेटल कमजोर हैं। कॉपर और निकेल में दबाव है, जिंक सुस्त है। ये सभी मेटल पिछले 3 महीने से एक साल के निचले स्तर पर हैं। वहीं चीन में अमेरिका के कच्चे तेल का इंपोर्ट कम होने की आशंका से इसकी कीमतों पर दबाव दिख रहा है। चीन अमेरिका से रोज करीब 4 लाख बैरल कच्चा तेल इंपोर्ट करता है। हालांकि चीन इस पर कब पाबंदी लगाएगा इसकी तारीख अभी तय नहीं हो सकी है।